section_heading: Life Studies i nastanak konfesionalne poezije
paragraph_text: Ipak, Life Studies prva je zbirka konfesionalnih pjesama koja je zadobila pažnju čitateljske publike i prva je zbirka nazvana „konfesionalnom”. Među najznačajnijim su „konfesionalnim” pjesmama u zbirci pjesme na njezinu samomu kraju, u kojima Lowell aludira na svoju borbu sa psihičkom bolešću i hospitalizaciju u McLeanu, psihijatrijskoj bolnici u Massachusettsu. Plath je o utjecaju takvih pjesama iz Life Studiesa progovorila u jednom razgovoru, u kojem je izjavila: „Vrlo sam uzbuđena zbog nečega za što mislim da je novi proboj koji je došao s Life Studiesom Roberta Lowella; taj intenzivni proboj u vrlo ozbiljno, vrlo osobno, emotivno iskustvo za koje vjerujem da je djelomični tabu. Primjerice, vrlo su me zanimale pjesme Roberta Lowella koje govore o njegovom iskustvu u psihijatrijskoj bolnici.”<ref>Orr, Peter, ur. „The Poet Speaks - Interviews with Contemporary Poets Conducted by Hilary Morrish, Peter Orr, John Press and Ian Scott-Kilvert”. London: Routledge and Kegan Paul, 1966. Ipak, Al Alvarez komentirao je kako neke pjesme u Life Studiesu „iznevjeruju jer se čini da se više zanimaju za procese psihoanalize nego poezije”,<ref> a Michael Hofmann iznio je drugačiji stav – kako vidi vrijednost u Lowellovu radu, no da je umanjuje samo isticanje „onoga što bih nazvao riječi na k, 'konfesionalizma'”.<ref>